**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ ФИЛОЛОГИЯ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

**ЕМТИХАН БАҒДАРЛАМАСЫ**

**Курс:** «Қазақ тілі» : Деңгей В2 (күзгі семестр)

**Мақсаты:** ПОӘК-те тұжырымдалған пәннің мақсаттарына сәйкес қазақ тілінің ерекшеліктерін ескере отырып, лебіз құра білу, лексикалық минимумдар деңгейінде тілдік құзыреттерін қалыптастыру, оқу-ғылыми диалогтың әр түрлі түрлерін дамыту стратегияларын қолдану және оларды тілдік іске асыру тәсілдері туралы білім мен түсінікке бақылау жүргізу.

**Міндеттері:** Емтихан сұрақтарын критериалды-бағытталған тәсіл аясында курстың мәлімделген құзыреттеріне, мақсаттарына, міндеттеріне және тақырыптық мазмұнына сәйкес тұжырымдау.

**Емтиханды өткізу формасы:** Жазбаша (UNIVER)

**Емтихан мазмұны:** Емтиханның мақсаттары мен міндеттеріне сәйкес критериалды бағытталған тәсіл аясында емтихан сұрақтары жасалды. Емтиханның барлық сұрақтары (жазбаша) практикалық сипатқа ие.

**Оқу курсының мазмұны:** Силлабустағы 15 апталық тақырыптар тізімі.

**Сұрақтар құрылымы:**

1. **Қиындығы жеңіл тапсырмалар (20)**
2. **Қиындығы орташа тапсырмалар (20)**
3. **Қиындығы күрделі тапсырмалар (20)**

**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ФИЛОЛОГИЯ ФАКУЛЬТЕТІ**

**ҚАЗАҚ ТІЛ БІЛІМІ КАФЕДРАСЫ**

**ПӘН: ҚАЗАҚ ТІЛІ**

**Жазбаша емтихан сұрақтары қамтылатын тақырыптар тізімі:**

1. Мемлекеттік тіл – ұлт негізі
2. Қазақ тілінің орфографиялық, орфоэпиялық ерекшеліктері
3. Қоғам талабы – білікті маман
4. Cөздердің байланысу тәсілдері
5. ҚазҰУ – қазақ ғылымы мен білімінің қара шаңырағы
6. Сөздердің байланысу түрлері
7. Қазақстан – тәуелсіз мемлекет
8. Субьектілік-предикаттық қатынастың берілуі
9. Қазақстан Республикасының елордасы
10. Анықтауыштық қатынастың берілуі
11. Қазақстанның сәулет өнері
12. Сұрау мәнді құрылымдар.
13. Қазақтың кино өнері
14. Меншік мәнді құрылымдар
15. «Байқоңыр» ғарыш айлағы
16. Мекен мәнді құрылымдар
17. Білім кілті – кітапта
18. Мезгіл ұғымдары
19. Ғылыми кітапхана
20. Мезгіл мәнді құрылымдар
21. Қазақстандағы туризм
22. Қалау мәнді құрылымдар
23. Қазақстанның табиғаты
24. Болжам мәнді құрылымдар
25. Қазақ елінің тарихи орындары
26. Өтініш, тілек мәнді құрылымдар
27. Қазақ жеріндегі тарихи ескерткіштер
28. Міндеттілік, тиістілікті білдіретін құрылымдар
29. Өнегелі ғұмыр: тарихи тұлғалар
30. Мүмкінділік модальдылығы

**ЖАЗБАША ЕМТИХАН ҮЛГІСІ**

**І БЛОК**

1. Қазақ тілінің орфоэпиялық, орфографиялық ерекшеліктері мен принциптері туралы жазыңыз. Мысалдар келтіріңіз.
2. Сұрау мәнді құрылымдар қалай жасалады? Мысалдармен дәлелдеңіз.
3. Сөздердің байланысу тәсілдері қандай? Мысалдар келтіріңіз.
4. Сөздердің байланысу түрлері қандай? Әр түріне мысалдар келтіріңіз.
5. Анықтауыштық қатынастағы сөз тіркестерін пайдаланып, бірнеше сөйлем құрастырыңыз.

**ІІ БЛОК**

1. **Жағдаяттық тапсырма.**

Досыңыз А. Байтұрсынұлының: «Басқадан кем болмас үшін, біз білімді, бай һәм күшті болуымыз керек. Білімді болуға оқу керек. Бай болуға кәсіп керек. Күшті болуға бірлік керек. Осы керектердің жолында жұмыс істеу керек», ‑ деген ғибратты сөзінің мағынасын сұрады. Сіздің жауабыңыз.

2. **Жағдаяттық тапсырма.**

Сіздің көршіңіз қазақ тілін білмейді. Үйренгісі келеді. Сізден қалай үйрену керектігін, онлайн-ресурстар туралы кеңес сұрайды. Сіздің әрекетіңіз...

3. **Жағдаяттық тапсырма.**

Студенттердің ғылыми конференциясында «Тілдің қоғамдағы орны» атты баяндама жасамақсыз. Соған дайындалып жатырсыз делік. Айтар сөзіңізді рет-ретімен жазып шығыңыз.

4. **Жағдаяттық тапсырма.**

Сізден шетелден келген азамат қазақстандықтардың көпшілігінің қазақша сөйлемейтін себебін сұрады. Сіздің жауабыңыз...

5. **Жағдаяттық тапсырма.**

Сізге тобыңызбенсенбі күні театрға бару керек еді, алайда шұғыл жұмыстар шығып қалып бара алмайтын болып қалдыңыз. Тобыңыздан бара алмау себебін айтып, кешірім сұрап SMS-хабарлама жіберіңіз.

**ІІІ БЛОК**

Эссе тақырыптары

1. «Қазақ тілі: бүгіні мен ертеңі» тақырыбына эссе жазыңыз.
2. «Бәсекеге қабілеттілік – білімнен» тақырыбына эссе жазыңыз.
3. «Қазақстан қандай мемелекет?» тақырыбына эссе жазыңыз.
4. «Сәулет өнерінің құндылығы неде» тақырыбына эссе жазыңыз.
5. «Ғажайып ғарыш әлемі» тақырыбына эссе жазыңыз.

**Негізгі әдебиет:** 1. Ш.А. Рамазанова. Қазақ тілі: оқу құралы. – Алматы: Қазақ университеті, 2019. – 221 б.

**Қосымша әдебиет** 1. Салқынбай А., Егізбаева Н., Жұмағұлова А., Иманқұлова С., Рысбай Б. Қазақ тілі: оқу құралы. – Алматы: Қазақ университеті, 2016.

**Онлайн ресурстар:** kaz-tili.kz, til.gov.kz., qazaqtili.el.kz, sozdik.kz, tilalemi.kz. emle.kz. terminkom.kz. atau.kz, qujat.kz.

**ЕРЕЖЕЛЕР:** Емтихан өтетін платформа – UNIVER АЖ. (Стандартты Жазбаша)

UNIVER АЖ-да прокторинг бойынша нұсқаулықты оқып шығу керек.

**Емтихан ұзақтығы** – 90 минут.

**Емтихан сұрағының жалпы саны** – 60.

Пән бойынша қорытынды емтиханда берілетін тапсырмаларының саны – 3 сұрақ.

Әр сұрақ үшін дұрыс жауап саны – 1.

Баға қойылу тәртібі: І блок – 30 балл, ІІ блок – 30 балл, ІІІ блок – 40 балл.

Емтихан бойынша максималды балл – 100.

\

**«Қазақ тілі» пәнінен емтихан тапсырмаларын жиынтық бағалау рубрикаторы**

|  |  |  |  |  |
| --- | --- | --- | --- | --- |
| **Критерий** | **«Өте жақсы»**    20-25 % | **«Жақсы»**  15-20% | **«Қанағаттанарлық»**  10-15% | **«Қанағаттанарлықсыз»**  0-10% |
| **Кез келген тақырыпта еркін сөйлеп және сауатты жаза алуы, сұхбат құруға, пікірталастарға қатысуға, түйінді ой айта білуге қабілетті болуы** | Оқытылған материал бойынша терең әрі толық білімді; қарастырылып жатқан ұғымдардың, құбылыстар мен заңдылықтардың, теориялардың, олардың өзара бйланысының мәнін толық түсінуді көрсете біледі. Оқытылған материал негізінде толық әрі дұрыс жауапты құрастыра біледі; негізгі ережелерді белгілеп, жауапты нақты мысалдармен және деректермен толықтыра алады; қорытындыны жалпылау, дәлелді талдау жасай алады. Пәнаралық және пән ішіндегі (бұрын алынған білім негізінде) байланыстарды орната біледі. Түсіндіруде шығармашылық қабілетін танытады. | Оқытылған материалды толық біледі. Оқытылған теориялар негізінде толық әрі дұрыс жауаптың болуы; оқытылған материалды баяндауда, ұғымдарға анықтама беруде, ғылыми терминдерді қолдануда немесе қорытынды жасауда кейбір үйлеспеушілік пен қателердің болуы. Студент жіберген қателерін оқытушының көмегімен түзете алады. Жалпы оқытылған материалды меңгеріп, нақты мысалдармен дәлелдей алады. | Жауабы толық, бірақ жүйелі емес. Жауабында тақырыпқа байланысты елеулі ауытқулар бар. Негізгі ұғымдарды анықтауда жіберген қателерін түзетуге қиналған жағдайда қойылады. | Көптеген маңызды фактілер келтірілмейді, қорытынды жасалмайды; фактілер қарастырылып жатқан мәселеге сәйкес келмейді, олар салыстырып қарастырылмайды; негізгі мәселені көрсете алмау (қате болса да). Көп елеулі қателер бар. Студент жауабында талқыланып жатқан мәселенің іргелі, әрі негізгі мәселелермен байланыс түсінігінің жоқтығы. Білім алушы оқытушының көмегінен кейін ғана жауабын түзетуі. |
| **Грамматикалық құрылымдарды пайдалана отырып, сауатты сөйлем құрастыра алуы** | Сұрақтың мазмұны бағдарламаның талаптарына сәйкес толық, жүйелі түрде баяндай алады. Бағдарламада ұсынылған негізгі және қосымша әдебиетті терең игерген, өз ойын жеңіл түрде мазмұндай біледі. Талқыланып жатқан мәселеге кең, әрі жан-жақты талдау жасай біледі. Елеулі нақты қателердің болмауы. Қорытындысы дәлелді және нақты материалға негізделген. Жауап беру кезінде білім алушының өздігінен түзетілген, сұраққа байланысты тақырыптан 1-2 жеңіл-желпі үйлеспеушілік пен қателердің бар болуы. | Оқытылған материалдардан негізгі ережелерді өз бетімен атап көрсете біледі; негізгі ережелердің мағынасын аша алады, жауабында логикалық, жүйелі бірізділік бар. Дәлелдер мен мысалдар негізінде жалпылау, қорытынды жасай білу, пән ішіндегі байланыстарды орната білу. Практикада алған білімді, ғылыми терминдерді қолдана білу. Бірақ әдебиетпен, оқулықпен жұмыс істеуде жеткілікті дағдысы жоқ. Баяндау кезінде кейбір жіберген қателерін оқытушының жетекші сұрақтарына жауап беру арқылы өз жауабын түзей алады. | Студент берілген сұраққа толық жауап бермейді, тақырыптың, негізгі ережелердің мағынасын кеңінен аша алмайды. Қосымша сұрақтарға жауап бере алмайды | Студент нашар жауап береді, тақырыпты толық меңгермеген, жауаптарында елеулі қателер байқалады. Қосымша сұрақтарға жауап бере алмайды. |
| **Түрлі тақырыпта мәтін құрастыра алу, мәтіннің кіріспе, негізгі, қорытынды бөлімдерін ажырата білуі** | Түрлі тақырыпта мәтін құрастыра алу, мәтіндерді мағыналық бөліктерге өте жақсы талдап, саралай алу, негізгі ойды тұжырымдай білу. | Жалпы студент берілген сұраққа дұрыс жауап береді, бірақ жауап беру үдерісінде маңызды басты деректердің жоқтығы, негізгі материалды меңгергенімен, оны саралай талдауда қиналып, мысалдармен нақты дәлелдей алмайды. Баяндау кезінде кейбір жіберген қателерін оқытушының жетекші сұрақтарына жауап беру арқылы өз жауабын түзей алады. | Студент берілген сұраққа толық жауап бермейді, жауабында негізгі ережелерді ерекшелей алмайды, сұрақтың басты идеялары ашылмайды. Сөздік қорының жеткіліксіздігі, материалды толық меңгермегендігі байқалады. | Шектеулі тақырыптарда мәтінді нашар құрастыра алу/ құрастыра алмау, мәтіндерді мағыналық бөліктерге ажырата алмау |
| **Жағдаяттық тапсырмаларды орындай білуі** | Кез келген жағдаяттық тапсырмадан жоғары деңгейде шыға алу, мақсатына жету, тапсырманы өмірмен ұштастыра білу | Кез келген жағдаяттық тапсырмадан шыға алу, мақсатына жету, тапсырманы өмірмен ұштастыра білу | Кейбір жағдаяттық тапсырмадан шыға алу, мақсатына қиын жету | Студент өте нашар жауап береді, сұрақтың мағынасын түсінбейді. сөйлеу мәнері төмен, көптеген қателер байқалады. Оқытушының жетекші сұрақтарын түсінбейді. Оқу материалын меңгермеген жағдайда қойылады. |
| **Кез келген тақырыпта эссе жазып, өз көзқарасын нақты аргументтер келтіре отырып сауатты жеткізу қабілеті** | Кез келген тақырыпта эссе жазып, субьективті ұстанымын өте жақсы жеткізе алу, эссенің құрылымын сақтау, айтылған ойлары дәйекті болу | Кез келген тақырыпта эссе жазып, субьективті ұстанымын жақсы жеткізе білу, эссенің құрылымын сақтау, айтылған ойлары дәйекті болу | Кез келген тақырыпта эссе жазып, субьективті ұстанымын жеткізе алу, эссенің құрылымын сақтау. | Берілген тақырыпта эссе жазып, бірақ субьективті ұстанымын жеткізе алмау, эссенің құрылымын сақтамау, өз көзқарасын дәлелдей алмау. |